Diari Oficial de la Generalitat Valenciana


Sumari del DOGV 5439, del 30-01-2007 (2007/162)

Bases específiques per a la provisió en propietat d'una plaça d'agent de desenrotllament local.
-----------------------------------------------------------------------------------------------

### Dades del document

Número de DOGV
:   5439

Data del DOGV
:   30-01-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/162


Data del document
:   29-12-2006

Organisme emissor
:   Ajuntament de Carcaixent

Tipus de document
:   Convocatòria

Anàlisi jurídica

 Descriptors 

:   * Carcaixent
    * concurs administratiu
    * contracte administratiu
    * desenvolupament rural
    * administració local
    * concurs administratiu

L'Ajuntament de Carcaixent, per mitjà del Decret d'Alcaldia 3.493/2006, de data 29 de desembre de 2006, va aprovar les següents bases i convocatòria per a la provisió en propietat de una plaça de tècnic mitjà en desenrotllament local:  
Bases específiques per a la provisió en propietat d'una plaça d'agent de desenrotllament local  
Primera. Objecte de la convocatòria  
Denominació de la plaça: tècnic mitjà en desenrotllament local  
Nombre de places convocades: una  
Naturalesa: laboral  
Grup: equivalent al B de funcionaris  
Sistema selectiu: concurs oposició  
Lloc vacant: tècnic en desenrotllament local  
Nivell de coneixement del valencià: mitjà  
Segona. Requisits del personal aspirant  
Requisits generals previstos en la base tercera de les bases generals municipals.  
Titulació exigida: diplomat universitari en Ciències Empresarials, Relacions Laborals, Gestió i Administració Pública, i Treball Social .  
Tercera. Presentació dels requisits i drets d'examen  
Lloc: les sol·licituds es presentaran en el Registre General de l'Ajuntament o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Termini: 20 dies naturals comptats a partir de l'endemà de la publicació de l'extracte de la convocatòria en el Boletín Oficial del Estado.  
Forma: per mitjà d'instància que se'ls facilitarà en les oficines municipals.  
Documents a aportar: els indicats per a cada cas en la base quinta de les bases generals municipals, més:  
a) fotocòpia compulsada del certificat de coneixements del valencià - nivell mitjà, expedit per la Junta Qualificadora de Coneixements de València, o equivalent.  
Cas de no aportar-se este certificat, la persona aspirant haurà de sotmetre's a la prova obligatòria i eliminatòria de coneixements del valencià que s'indica en la base octava (3).  
b) Resguard d'haver abonat els drets d'examen.  
c) fotocòpia compulsada del títol exigit en la base segona.  
Òrgan a què es dirigiran: a l'Alcaldia Presidència de l'Ajuntament de Carcaixent.  
Import drets d'examen: 31,20 Euros.  
Pagament: en l'entitat Ruralcaixa, carrer de Julián Ribera, 3, Carcaixent, compte: 3082 1265 03 4146775902  
Fent constar el nom de l'interessat i la plaça a què es presenta.  
Quarta. Admissió d'aspirants  
El contingut d'esta base es regix pel que disposa la base sexta de les bases generals municipals, i a més pel següent:  
La falta de justificació de l'abonament dels drets d'examen determinarà l'exclusió de l'aspirant.  
En cap cas la mera presentació i pagament en l'entitat col·laboradora suposarà substitució del tràmit de presentació, dins del termini i en la forma oportuna, de l'imprés de sol·licitud d'acord amb el que indica la base tercera.  
Quinta. Tribunals qualificadors  
El contingut d'esta base es regix pel que disposa la base sèptima de les bases generals municipals.  
Categoria del tribunal: segona  
Sexta. Començament i desenrotllament de les proves  
El contingut d'esta base es regix pel que disposa la base octava de les bases generals municipals, i a més pel següent:  
o Les persones aspirants perdran el dret a fer els exercicis quan es presenten en els llocs de celebració una vegada començades les proves o per no haver-se presentat, encara que siga per causes justificades.  
 Quan es tracta de proves orals o altres de caràcter individual i successiu, el tribunal podrà apreciar les causes al·legades i admetre l'aspirant, sempre que estes no hagen finalitzat i esta admissió no menyscabe el principi d'igualtat amb la resta d'aspirants.  
Sèptima. Sistema selectiu i qualificació dels exercicis  
El sistema selectiu serà el de concurs oposició. La qualificació es regirà pel que disposa la base desena de les bases generals municipals, en tot allò que no estiga previst en les presents bases específiques.  
Octava   
A) Fase d'oposició.  
Constarà dels següents exercicis, la lectura dels quals per l'aspirant davant del tribunal, si és procedent, podrà ser sol·licitada per este, qui així mateix podrà formular preguntes en relació amb els dits exercicis:  
Primer exercici. De caràcter obligatori i eliminatori.  
Consistirà en la realització d'una prova de coneixements referida als continguts de l'apartat A) (temes 1 a 13) del programa del temari que figura en el programa annex, a través d'un qüestionari de 25 preguntes, en forma de test i amb tres respostes alternatives, de les quals únicament una serà correcta, amb una duració mínima de 30 minuts, a determinar pel tribunal.  
Cada pregunta contestada correctament es puntuarà amb 0,40 punts. Les contestades erròniament tindran una penalització de 1/3 sobre les correctes (- 0,133). En cap cas el nombre de preguntes sense contestar o contestades en més d'una de les alternatives podrà superar el límit de 8 (30%); en este cas, l'aspirant serà qualificat com a no apte i automàticament eliminat del procés selectiu.  
Este exercici es puntuarà fins a un màxim de 10 punts, i quedaran eliminats els aspirants que no aconseguisquen els 5 punts.  
Segon exercici. De caràcter obligatori i eliminatori.  
Consistirà a desenrotllar per escrit, durant un període màxim de 3 hores, tres temes elegits a l'atzar davant dels opositors, d'entre els números 14 al 60 del programa annex (B) Matèria específica), un de cada una de les tres parts en què es troba dividit el citat apartat ( 1a part: del 14 al 22, estos dos inclusivament; 2a part: del 23 al 41, estos dos inclusivament; i 3a part: del 42 al 60, estos dos inclusivament)  
Cada tema desenrotllat es puntuarà de 0 a 10 punts, i els que no aconseguisquen els 5 punts en cada un d'ells es consideraran no aptes, i quedaran exclosos, no podent passar a realitzar el següent exercici.  
Es valoraran els coneixements del tema, el nivell de formació i informació general, la composició gramatical, la claredat d'exposició i l'ortografia.  
La nota final d'este exercici, per als que aconseguisquen o superen els 5 punts en cada tema, serà la mitjana dels punts obtinguts en cada un dels temes.  
Tercer exercici. De caràcter obligatori i eliminatori.  
Consistirà en la realització d'unes proves sobre coneixement del valencià, de naturalesa equivalent a l'exigit per la Junta Qualificadora de Coneixements de València per al nivell mitjà.  
La prova es qualificarà amb apte i no apte. No podran passar a la següent prova els que no aconseguisquen la qualificació d'apte.  
Quedaran exempts de realitzar esta prova, i per tant es consideraran aptes, els que hagen aportat el certificat indicat en l'apartat Documents a aportar, de la base tercera.  
Quart exercici. De caràcter obligatori i eliminatori.  
Consistirà a desenrotllar, en el termini màxim de 2 hores, un o diversos supòsits pràctics sobre tasques pròpies del lloc convocat, que podrà revestir la forma de preguntes dirigides a apreciar la capacitat dels aspirants per a portar a terme les funcions inherents al lloc convocat, i que plantejarà el tribunal immediatament abans de celebrar la prova.  
 La prova es puntuarà de 0 a 10 punts, i els que no aconseguisquen els 5 punts es consideraran no aptes i no podran passar a la següent prova.  
B) Fase de concurs.  
Els aspirants que hagen superat tots els exercicis eliminatoris de la fase d'oposició hauran de presentar, en el termini de deu dies hàbils, la documentació acreditativa dels mèrits i experiència que al·leguen per a ser valorats segons el següent  
Barem  
a) Expedient acadèmic:  
Es valorarà, fins al màxim de 2 punts, la possessió de titulacions acadèmiques, sempre que no siguen el requisit per a l'accés al lloc de treball i que tinguen relació directa amb les tasques a desenrotllar, d'acord amb el següent criteri:  
o Llicenciat o titulat superior 1,00 punts  
o Diplomat o titulat mitjà 0,50 punts  
b) Coneixements i experiència professional:  
Es valorarà fins a un màxim de 3 punts:  
a) Per cada mes complet d'experiència laboral pública en el lloc específic de tècnic mitjà en desenrotllament local o agent de desenrotllament local, a raó de 0,050 punts per mes.  
b) Per cada mes complet d'experiència laboral pública realitzant treballs que tinguen relació directa amb el lloc convocat, a raó de 0,025 punts per mes.  
c) Per cada mes complet d'experiència laboral privada realitzant treballs que tinguen relació directa amb el lloc convocat, a raó de 0,010 punts per mes.  
c) Titulacions o certificats d'estudis que tinguen relació amb les funcions a exercir:  
Es valoraran, fins a un màxim de 2 punts aquells cursos de formació i perfeccionament que tinguen relació amb les funcions a exercir, que hagen sigut organitzats per l'administració pública o universitats, i/o estiguen homologats per estes, segons el següent criteri:  
o Cursos de duració igual o superior a 100 hores 1 punt  
o Cursos de 75 o més hores i menys de 100 hores 0,80 punts  
o Cursos de 50 o més hores i menys de 75 hores 0,60 punts  
o Cursos de 25 o més hores i menys de 50 hores 0,50 punts  
o Resta de cursos, jornades, seminaris, etc. 0,10 punts  
d) Certificats de coneixement del valencià:  
Es valorarà fins a un màxim de 0,5 punts la possessió d'alguns dels certificats de coneixement del valencià, expedits per la Junta Qualificadora de Coneixements de Valencià, segons la següent escala:  
o Superior 0,5 punts  
e) Altres mèrits:  
Es valorarà fins a un màxim d'1 punt, a criteri del tribunal, els treballs d'investigació o publicacions sobre matèries pròpies de la plaça convocada, així com l'exercici docent en cursos i accions formatives, a raó de 0,25 punts per document o acció.  
f) Entrevista:  
Es realitzarà davant del tribunal qualificador, valorant-se l'experiència, aptitud i idoneïtat dels aspirants en relació amb les funcions a realitzar, puntuant-se fins a un màxim d'1 punt.  
Novena. Publicitat de les qualificacions, llista i proposta d'aprovats pel tribunal. Presentació de documents, nomenament i presa de possessió  
El contingut d'esta base es regix pel que disposen les bases deu, onze, dotze, tretze i catorze de les generals municipals.  
Deu  
En tot el que no estiga previst en estes bases específiques, s'estarà al que disposen les bases generals aprovades pel Decret d'Alcaldia número 940/2000, de data 22 de maig de 2000, publicades en el Butlletí Oficial de la Província número 134 de 7 de juny de 2000, i en el Diari Oficial de la Generalitat Valenciana número 3.777 de 22 de juny de 2000.  
Onze   
1. Contra les presents bases específiques, podrà interposar-se, en el termini de dos mesos, recurs contenciós administratiu davant del \_Tribunal Superior de Justícia de la Comunitat Valenciana, de conformitat amb l'article 46 de la vigent Llei Reguladora de la Jurisdicció Contenciosa Administrativa; sense perjuí de la possibilitat d'utilitzar prèviament, amb caràcter potestatiu, el recurs de reposició davant de l'Alcaldia Presidència.  
2. Estes bases específiques, així com les generals, es troben a disposició de les persones interessades en les dependències municipals, en hores d'oficina.  
Programa annex  
A) Matèries comunes  
Tema 1. La Constitució espanyola de 1978. Estructura i principis generals. Drets i deures. El Tribunal Constitucional. L'organització territorial de l'Estat. Les comunitats autònomes, competències.  
Tema 2. La Corona. Les Corts Generals. Composició, atribucions i funcionament. Elaboració de les lleis. Relacions entre l'ordenament estatal i els ordenaments autonòmics.  
Tema 3. El Govern i l'administració. Principis constitucionals de l'administració. Òrgans de control dependents de les Corts Generals: El Defensor del Poble i el Tribunal de Comptes. El poder judicial.  
Tema 4. L'Estatut d'Autonomia de la Comunitat Valenciana. Estructura i principis fonamentals. La Generalitat valenciana: competències i institucions. Les Corts: composició, constitució i funcions. El president de la Generalitat: funcions. El Consell: composició, estructura i funciones.  
Tema 5. L'administració local en la Constitució de 1978. L'organització municipal. L'alcalde. Els tinents d'alcalde. El ple. La comissió de govern. Els òrgans complementaris.  
Tema 6. Règim jurídic dels béns locals. Els béns de domini públic. Béns patrimonials de les entitats locals: adquisició i alienació. El servici públic en l'esfera local: peculiaritats dels distints modes de gestió. Iniciativa pública en l'activitat econòmica.  
Tema 7. Personal al servici de les entitats locals. Funcionaris de carrera de l'administració local. Funcionaris interins. Personal eventual i laboral. Drets i deures del personal. Règim disciplinari.  
Tema 8. Potestat reglamentària. Les ordenances municipals. Els bans d'alcaldia. Límits de la potestat reglamentària local. L'acte administratiu: concepte, elements i classes. Actes presumptes: requisits i efectes.  
Tema 9. El procediment administratiu. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Les fases del procediment administratiu. Els recursos administratius.  
Tema 10. La llengua dels procediments. L'ús oficial del valencià: la Llei d'Ús i Ensenyament del Valencià. El Reglament municipal per a la promoció de l'ús del valencià en el municipi de Carcaixent.  
Tema 11. Els contractes administratius. Concepte i classes. La preparació dels contractes. Formes d'adjudicació. Elements del contracte administratiu.  
Tema 12. La regulació de les hisendes locals. Principals ingressos públics. Les ordenances fiscals. El pressupost municipal.  
Tema 13. Prevenció de riscos laborals: drets i obligacions dels treballadors en matèria de prevenció de riscos. El comité de seguretat laboral.  
B) Matèries específiques  
1a Part: Desenrotllament local/ ocupació/formació (20)   
Tema 14. El model teòric del desenrotllament local. Polítiques. Evolució. Programes horitzontals i verticals bàsics d'una estratègia de desenrotllament local.  
Tema 15. Les estratègies del desenrotllament local des d'una perspectiva teoricoeconòmica.  
Tema 16. La figura de l'agent de desenrotllament local. Definició del lloc, funcions i àrees d'intervenció. Perfil professional.  
Tema 17. L'ADL des de l'enfocament interdisciplinari i la seua formació. El professional i la professió. Situació actual. L'equip interdisciplinari. Formació.  
Tema 18. Principals estructures organitzatives per a la gestió del desenrotllament local.  
Tema 19. La coordinació d'un centre de promoció econòmica o desenrotllament local. Models de creixement, de l'ADL unipersonal a l'equip com a base de treball. Valors organitzatius. La coordinació equip base zero.  
Tema 20. L'estudi investigació en l'àrea de desenrotllament econòmic local. Objectiu. Tipus Etapes. Fonts d'informació  
Tema 21. Metodologia. Disseny de plans, programes i projectes en el desenrotllament local.  
Tema 22. L'autoavaluació per mitjà de qüestionari EFQM.  
Tema 23. Promoció i captació dels servicis d'un centre de promoció econòmica. El màrqueting social. Planificació de la promoció. Gestió amb els mitjans de comunicació.  
Tema 24. L'Agenda 21. El desenrotllament local sostenible.  
Tema 25. Programes de foment del desenrotllament local  
Tema 26. Situació de l'ocupació en el municipi de Carcaixent. Fonts. Evolució. Característiques principals.  
Tema 27. El procés d'orientació i inserció laboral. La creació, gestió i coordinació de servicis d'orientació, inserció i col·locació.  
Tema 28. Plans integrals d'ocupació. Gestió i coordinació  
Tema 29. Accions OPEA. Gestió i coordinació.  
Tema 30. Contractes de treball. Bonificacions i foment de l'ocupació estable.  
Tema 31. Formació. Anàlisi de les necessitats formatives. Planificació, finançament, organització i gestió de la formació.  
Tema 32. La gestió dels programes d'escola taller i cases d'oficis.  
Tema 33. La gestió de programes de garantia social, tallers d'ocupació i tallers d'inserció laboral.  
2a Part: Emprenedors/comerç/empreses (17)   
Tema 34. Creació, gestió i coordinació d'un servici d'orientació i suport empresarial.  
Tema 35. Formes jurídiques i tràmits de constitució d'una empresa.  
Tema 36. Ajudes i subvencions per a la creació d'empreses.  
Tema 37. Programes d'ajuda a l'economia social.  
Tema 38. Pla d'empresa i viabilitat.  
Tema 39. Fiscalitat empresarial.  
Tema 40. Els vivers d'empresa. Conceptes i funcions.  
Tema 41. El comerç com a factor dinamitzador del desenrotllament local. Conceptes bàsics de comerç. Tipologia. Legislació bàsica reguladora de comerç.  
Tema 42. Llei de la Generalitat d'ordenació del comerç i grans superfícies comercials.  
Tema 43. Agències de foment d'iniciatives comercials. Què són. Funcions. Servicis que oferix. Les ferramentes informàtiques de gestió que posseïx. Tipus de certificat de la ISO que posseïx.  
Tema 44. Pla d'acció comercial. Definició. Punts que arreplega un pla d'acció comercial.  
Tema 45. Planificació i gestió municipal de programes de promoció i animació comercial.  
Tema 46. Situació, posicionament i gestió de fires locals com a recurs de màrqueting municipal i identificació amb els projectes de desenrotllament municipals.  
Tema 47. Ajudes i subvencions a la pime comercial.  
Tema 48. Programes d'ajudes econòmiques a la xicoteta empresa valenciana.  
Tema 49. Projectes que permeten l'atracció i creixement empresarial en el municipi de Carcaixent. Informació, Promoció i comercialització des de l'àrea de desenrotllament local.  
Tema 50. Les antenes camerals. Definició. Servicis. Coordinació amb l'àrea de desenrotllament local.  
3a Part: Promoció turística (10)   
Tema 51. Desenrotllament local i promoció turística. Situació de Carcaixent. Recursos amb què compta el municipi. Gestió i comercialització de rutes  
Tema 52. Carcaixent i la seda.  
Tema 53. Carcaixent, Bressol de la taronja.  
Tema 54. L'ermita de Sant Roc.  
Tema 55. El Palau de la Marquesa.  
Tema 56. El magatzem de Ribera.  
Tema 57. La Séquia Reial.  
Tema 58. L'Església de La Mare de Déu de l'Assumpció.  
Tema 59. Ajudes i subvencions en l'àrea de turisme que poden sol·licitar les administracions locals.  
Tema 60. Fires de turisme. Gestió i coordinació des d'un servici de promoció turística.  
El que es fa públic per a general coneixement.  
Carcaixent, 29 de desembre de 2006.- L'alcaldessa: Lola Botella Arbona. El secretari: Antonio Castillo Guerrero del Peñón.